हादोरनाङै करना भाइरासनि थासारिया गोहोम गोग्लैनानै थानायनि गेजेरावनो माखासे खान्थिखौ सिफायना थांनाय 14 जुन खालारनिफ्राय जुन्टाया आं-सान-सु-किनि सुबुंखान्थि सोरखारखौ सिफायनो थाखाय फाइखि हान्जानि खान्थिजों बिजिरनाय खामानिखौ जागायजेनदों। आरो सु-किनि हेंथायै मखनाय दायफोरा फोरमान जायोब्ला सुबुंखान्थि दैदेनगिरि आं-सान-सु-किआ फिन 15 बोसोर जोबथेसालियाव थानो नांगोन। जुन्टानि अजद होनायजों गोलाव सम नोजोरनि गेजेराव थानानै 2010 मायथाइयावसो उदां जानाय आं-सान-सु-किआ फिन 15 बोसोर जेइलआव थानांब्ला जिउनि जोबथा समसिम थानो नांगोनआ रोखा। मानोना बिथांनि बैसोआ बे समाव 75 बोसोर जाबाय।